Eftir blómgun lokar fífillinn blómakörfunni um hríð , en opnar hana svo aftur þegar fræin eru fullþroskuð , og heitir þá biðukolla . Blóm túnfífilsins standa í stórum , þéttum körfum sem eru stakar efst á ógreindum , blaðlausum , víðum stöngli . Körfurnar eru 3 - 5 sm í þvermál . Reifablöðin eru dökkgræn , hárlaus , oft með ljósum eða glærum himnufaldi , þau efstu sveigð að körfunni , en þau neðri oft niðursveigð . Blómin eru öll tungukrýnd , tungan 2 - 3 mm á breidd , fagurgul með fimm tönnum í oddinn . Bæði stöngull og blöð hafa hvítan mjólkursafa . Túnfífill á Akureyri árið 1963 . Myndin af fífilkörfunni er tekin á Arnarhóli í Kaupangssveit 5. júlí 2006 . Biðukolla með nokkrum fræjum , tekin á Hesteyri , 4. júlí 2004 .